Dómur Héraðsdóms Reykjavíkur í máli nr . E - 2167 / 2015 Guðmundur Guðmundsson gegn íslenska ríkinu . Með dómi Héraðsdóms Reykjavíkur sem kveðinn var upp þann 8. febrúar 2016 var íslenska ríkið sýknað af kröfu stefnanda um ógildingu á úrskurði ríkisskattstjóra . Í málinu var deilt um hvort stefnandi hefði fellt niður heimilisfesti og þar með skattskyldu hér á landi vegna dvalar sinnar erlendis þar sem hann var við störf . Í dómi héraðsdóms kemur fram að upplýst hafi verið að stefnandi hafi aldrei dvalið í því húsnæði sem vinnuveitandi hans útvegaði honum í Máritaníu og að hann hefði dvalið í skipi vinnuveitandans . Þá hefði hann ekki ráðstafað neinum fjármunum í Máritaníu og þann tíma sem hann hafi ekki verið við störf um borð hafi hann verið á Íslandi , átt fast heimili hjá eiginkonu sinni og börnum eða verið í orlofsferðum . Ennfremur þóttu greiðslukortayfirlit stefnanda sýna að hann hafi dvalist að mestu hér á landi þegar hann var ekki á sjó . Að þessu virtu féllst dómurinn ekki á að stefnandi hafi haft fasta búsetu í Máritaníu . Full og ótakmörkuð skattskylda hans hélst því hér á landi .